યજ્ઞેશ મહેતા, સુરતઃ સુરતમાં સરકારી સોફ્ટવેર હેક કરી નેશનલ ફૂડ સિક્યોરિટી એક્ટ અંતર્ગત રેશનનો લાભ મેળવી શકે તેવા લોકોનો બાયોમેટ્રિક ડેટા મેળવીને અનાજની ચોરી કરતા બેની ધરપકડ કરવામાં આવી છે. આ કેસની તપાસ કરતા સુરત ક્રાઈમ બ્રાન્ચના અધિકારીઓએ જણાવ્યું કે તેઓ ફિંગર પ્રિન્ટની ચોરી કરીને ખોટા રેકોર્ડ બનાવતા હતા અને પછી લોકોના નામે અનાજ ખરીદતા હતા. વાસ્તવમાં જેના નામે સબસિડીના ભાવે અનાજ ખરીદાયુ હતુ તેમણે તો આ સુવિધાનો લાભ જ નહતો મેળવ્યો. પોલીસનું માનવુ છે કે આમાં ઘણુ મોટુ રેકેટ છે અને જાહેર વિતરણ માટેના અનાજ આ સોફ્ટવેરની મદદથી મેળવીને તેનો દુરુપયોગ કરવામાં આવી રહ્યો છે.